Gurupi

Gurupi () – upė šiaurės rytų Brazilijoje, Maranjauno ir Paros valstijose. Prasideda Gurupi aukštumose (300 m aukštyje), susiliejus Itingos ir Asailandijos upėms. Teka į šiaurės rytus visu savo ilgiu sudarydama Paros ir Maranjauno sieną. Įteka į Atlanto vandenyną netoli Vizeu, į pietryčius nuo Amazonės estuarijos.Mapa físico del Estado del Pará, DNIT, 2009.

Didžiausi intakai: Kažuapara, Korasi Parana.

Vidurupio vaga labai slenkstėta. Šiose vietose upės baseinas retai gyvenamas, įsteigtas Gurupi biologinis rezervatas, Aukštutinės Gvamos, Aukštutinės Turiasu indėnų teritorijos (gyvena gvažai, kaaporai, tembiai). Miestai prie Gurupi – Boa Višta do Gurupi, Vizeu, prie žiočių atšakos – Karutapera.Mapa Multimodal Pará, DNIT, 2013.

Jūriniai potvyniai upėje jaučiami 140 km nuo žiočių.Information Sheet on Ramsar Wetlands. rsis.ramsar.org. Ties žiotimis auga mangrovių sąžalynai.

 Šaltiniai 

Kategorija:Brazilijos upės